Ai dreptul la viata si integritate, la aparare, la libera circulatie si la informatie. Ai dreptul sa fii ales, sa muncesti sau sa intri in greva. Echipa Funky Citizens a lansat un site care iti explica toate aceste drepturi si multe altele. Se numeste simplu: educatiecivica.ro si se adreseaza ”copiilor mari, mici si medii”. Dar nu numai. Scopul sau este acela de a ne ajuta prin viata cetatii.

Proiectul face parte dintr-un demers mai larg al Funky Citizens in ceea ce priveste educatia civica, ce implica si tabere, lucru cu profesorii si elevii si materiale tiparite

Copiii sunt, asadar, primii care vor putea beneficia de informatia de pe site, acolo unde vor putea frunzari si Constitutia Romaniei. Care este explicata, de asemenea, pe indelete. Exista si o categorie foarte utila numita Lectii, unde cetateanul cititor, tanar sau mai putin tanar, se poate:

- documenta cu privire la mass media si rolul sau in societate

- pune la punct cu institutiile statului roman si felul in care functioneaza ele

- interesa despre felul in care este organizata justitia

Inca se munceste la site, iar ideile bune sunt binevenite, deci nu va jenati sa dati oamenilor un pic de feedback.